open-index/open-wikipedia-markdown huggingface dataset:
Ζαν Σουλτ

Ο **Νικολά Ζαν ντε Ντιε Σουλτ** (γαλλ. **Nicolas Jean de Dieu Soult**) (29 Μαρτίου 1769 - 26 Νοεμβρίου 1851), δούκας της Δαλματίας, ήταν στρατάρχης της Γαλλίας και πολιτικός. Πολέμησε στους Ναπολεόντιους Πολέμους και στους Πολέμους της Γαλλικής Επανάστασης, καθώς και στον Πόλεμο της Ιβηρικής Χερσονήσου. Πολέμησε στη δεύτερη μάχη του Πόρτο,στη μάχη της Ταλαβέρα, στη μάχη της Οσάνα και στη μάχη της Αλμπουέρα, όπως και σε πολλές άλλες.

## Βιογραφικά στοιχεία
Γιος φτωχού συμβολαιογράφου, εγκατέλειψε το γραφειοκρατικό επάγγελμα του πατέρα του για να εγγραφεί στη Στρατιωτική Ακαδημία και με τον πρώτο του μισθό έσωσε την οικογένειά του από την πτώχευση, γεγονός που τον έκανε από πολύ μικρό να αγαπήσει τα πλούτη και τα αξιώματα. 

Το 1804 με τον βαθμό του στρατάρχη, ακολούθησε τον Ναπολέοντα Α΄ στις μάχες κατά των Αυστριακών και το 1813 στην Ισπανία, κέρδισε ακόμα και την εκτίμηση των αντιπάλων του, προσπαθώντας να ανακόψει την προέλαση των Άγγλων οι οποίοι υπερτερούσαν σε αναλογία 4:1. Η πτώση του 1814 τον βρήκε περικυκλωμένο στην Τουλούζη να ανθίσταται με τους 25.000 άνδρες του εναντίον των 100.000 του Ουέλλινγκτον και παραδόθηκε όταν πληροφορήθηκε την παραίτηση του αυτοκράτορα. Στο Βατερλώ ωστόσο, ως επιτελάρχης, δεν επέδειξε καμία από τις μαχητικές αρετές του, συμβάλλοντας στην τελική ήττα με την αποκαρδιωτική έλλειψη πρωτοβουλίας και τον κακό συντονισμό των ενεργειών του. 

Μετά την ήττα επέστρεψε στη Γαλλία, όπου έζησε στον πύργο του απολαμβάνοντας τα πλούτη του. Δεν έγινε ποτέ γνωστό γιατί ο Λουδοβίκος ΙΗ' ανέθεσε σε αυτόν τη θέση του Υπουργού Πολέμου, αλλά έκτοτε ο Σουλτ θα επιδείξει μια μοναδική ικανότητα να προσκολλάται σε υψηλά αξιώματα μέχρι το τέλος της σταδιοδρομίας του, έχοντας φθάσει μέχρι και πρωθυπουργός. Παρά τις διακυμάνσεις της πολιτικής ζωής στη Γαλλία, ο Σουλτ κατόρθωσε να θεωρείται βοναπαρτικός ή αντι-βοναπαρτικός, ανάλογα με τις περιστάσεις και να αναλαμβάνει διάφορες ανώτερες πολιτικές θέσεις. Παρά την αποτυχία του στο Βατερλώ, ο Ναπολέων θα τον θυμάται στα απομνημονεύματά του ως έναν έξοχο επιτελικό.

## Τιμητικές διακρίσεις
Το όνομά του είναι χαραγμένο στην Αψίδα του Θριάμβου στο Παρίσι (Δυτικός πυλώνας, Στήλη 33).

## Παραπομπές


Σουλτ, Ζαν
Σουλτ, Ζαν
Κατηγορία:Ονόματα χαραγμένα στην Αψίδα του Θριάμβου
Κατηγορία:Στρατάρχες της Πρώτης Γαλλικής Αυτοκρατορίας
Θεμελιώδεις μονάδες μέτρησης του Διεθνούς Συστήματος Μονάδων

Στη φυσική υπάρχουν επτά θεμελιώδη μεγέθη και δύο συμπληρωματικά με τη βοήθεια των οποίων ορίζονται τα υπόλοιπα μεγέθη της. Οι μονάδες μέτρησης των μεγεθών αυτών μπορούν να δομήσουν ένα σύστημα μέτρησης. Παρακάτω παρουσιάζονται οι επτά θεμελιώδεις μονάδες που δομούν το Διεθνές Σύστημα Μονάδων (S.I.) που με νόμο του ελληνικού κράτους καθιερώθηκε στην Ελλάδα το 1959.
Οι ορισμοί των θεμελιωδών μονάδων βασίζονται σε σταθερές της φύσης και της φυσικής, γίνονται με έναν λειτουργικό τρόπο και σε αρκετές περιπτώσεις υποβοηθούνται από άλλες θεμελιώδεις μονάδες. Οδηγούν πάντα σε μοναδικό αποτέλεσμα με τη μεγαλύτερη δυνατή ακρίβεια.

## Ορισμοί

## Παρατηρήσεις
* Το χιλιόγραμμο είναι η μοναδική θεμελιώδης μονάδα που ορίζεται με πρότυπο. Αντίγραφα του πρότυπου χιλιόγραμμου υπάρχουν σε διάφορα διεθνή ιδρύματα μετρολογίας διαφόρων χωρών. Τα εθνικά αυτά πρότυπα συγκρίνονται συχνά μεταξύ τους για έλεγχο αποκλίσεων.
* Ο ορισμός του μέτρου βασίζεται στην ταχύτητα του φωτός στο κενό c=299.792.458 m/s που είναι σταθερά της φύσης.
* Το δευτερόλεπτο ορίζεται από μία ιδιότητα του καίσιου-133 και για αυτό το λόγο τα ατομικά ρολόγια που βασίζονται σ’ αυτό το στοιχείο θεωρούνται αρκετά ακριβή. Τέτοια ρολόγια υπάρχουν στους δορυφόρους του συστήματος GPS. Τα διάφορα διεθνή ιδρύματα μετρολογίας διαθέτουν ρολόγια μεγαλύτερης ακρίβειας τα οποία όμως πρέπει να είναι συγχρονισμένα. Για να συγχρονιστούν δύο ιδρύματα χρησιμοποιούν ως ενδιάμεσο το ρολόι ενός δορυφόρου GPS ορατού και από τα δύο.
* Ο ορισμός του αμπέρ είναι περισσότερο θεωρητικός καθώς η βαθμονόμηση ηλεκτρικών οργάνων γίνεται με άλλη μέθοδο.
* Το τριπλό σημείο του νερού είναι το σημείο στο οποίο μπορούν να συνυπάρχουν οι τρεις φυσικές καταστάσεις του νερού: πάγος, υγρό νερό, υδρατμός.
* Σε 0,012 χιλιόγραμμα καθαρού άνθρακα-12 (12C) περιέχονται 6,02214199×1023 άτομα άνθρακα. Ο αριθμός αυτός ονομάζεται αριθμός Avogadro και συμβολίζεται με ΝΑ. Το μολ (mol) είναι η ποσότητα ΝΑ διακεκριμένων σωματίων.
* Η καντέλα μπορεί να οριστεί με τη βοήθεια άλλων μονάδων του διεθνούς συστήματος και κανονικά δεν είναι θεμελιώδης. Διατηρείται στον πίνακα των θεμελιωδών μονάδων για ιστορικούς λόγους.

## Δείτε επίσης
Διεθνές Σύστημα Μονάδων

## Εξωτερικοί σύνδεσμοι
* Διεθνές Γραφείο Μέτρων και Σταθμών 
* Εθνικό Ίδρυμα Μετρολογίας 

Κατηγορία:Μονάδες μέτρησης
*
Κατηγορία:Ανάλυση διαστάσεων
Ναυτιλιακό έγγραφο

Γενικά με τον όρο **Ναυτιλιακά έγγραφα** ή **έγγραφα πλοίου** (Ship's papers) καθιερώθηκε να αποκαλούνται τα απαραίτητα βιβλία και πιστοποιητικά που υποχρεούται να τηρεί και να φέρει ένα πλοίο, είτε κατ΄ επιταγή της νομοθεσίας, είτε γιατί καθιερώθηκαν από τη ναυτιλιακή τακτική και πρακτική.

Τα αποκαλούμενα Ναυτιλιακά έγγραφα, σύμφωνα με το άρθρο 46 του Κ.Δ.Ν.Δ.,  είναι:
# Έγγραφο εθνικότητας,
# Πιστοποιητικό καταμετρήσεως,
# Πιστοποιητικό ασφάλειας,
# Πιστοποιητικό γραμμής φόρτωσης,
# Ναυτολόγιο,
# Ημερολόγιο Γεφύρας,
# Ημερολόγιο Μηχανής,
# Ημερολόγιο Ασυρμάτου
# Ποινολόγιο,
# Βιβλίο πετρελαίου,
# Πιστοποιητικό εξαρτισμού.

Επίσης άλλα ναυτιλιακά έγγραφα εκ της ναυτιλιακής τακτικής και πρακτικής είναι:
# Πιστοποιητικό μυοκτονίας,
# Πιστοποιητικό πυρασφάλειας (πυροσβεστήρων και συστημάτων πυρόσβεσης),
# Πιστοποιητικό Υγειονομικής κατάστασης,
# Πιστοποιητικό (καταμέτρησης) τελών διέλευσης Διωρύγων,
# Πιστοποιητικό Υποθηκών,
# Άδεια απόπλου (προηγούμενου λιμένα),
# Ασφαλιστήριο κινδύνου ρύπανσης,
# Ναυλοσύμφωνο,
# Διατακτική φορτίου,
# Διασάφηση φορτίου  κλπ.

*
Ναυτικά τέλη

**Ναυτικά τέλη** (dues) ονομάζονται οι εκάστοτε οικονομικές επιβαρύνσεις που επιβάλλονται στα πλοία για διάφορα δικαιώματα και που η καταβολή τους είναι υποχρεωτική. Τα συνηθέστερα τέλη που καταβάλουν τα πλοία, κατά τον κατάπλου τους στους λιμένες, είναι:
# Πλοηγικά τέλη (Pilot dues)
# Τέλη αγκυροβολίας (Anchorage dues)
# Λιμενικά τέλη (Port dues)
# Προξενικά τέλη (Consulages)
# Φαρικά τέλη (Light dues)
# Διέλευσης διωρύγων (Canal dues)

Των παραπάνω τελών απαλλάσσονται τα υπό Ελληνική σημαία πλοία που προσεγγίζουν ελληνικούς λιμένες εκτός των τελών διέλευσης από τη διώρυγα της Κορίνθου που η καταβολή είναι υποχρεωτική ακόμη και για τα κρατικά πλοία (πολεμικά, Λιμενικού κλπ). 

Επίσης των παραπάνω τελών εκτός του τελευταίου απαλλάσσονται τα υπό ξένη σημαία πλοία (παγκοσμίως) που διέρχονται από λιμένες "τράνζιτ" ή "τράνζιτο", δηλαδή χωρίς ελευθεροκοινωνία. Εξυπακούεται ότι σε στενά περάσματα, διαύλους όπου η διέλευση γίνεται με υποχρεωτική πλοήγηση τα πλοηγικά τέλη είναι υποχρεωτικά π.χ. από Δαρδανέλια μέχρι και Βόσπορο ή αντίστροφα. 

## Παραπομπές


Κατηγορία:Ναυτιλιακή οικονομία
Ναπολέων

Το όνομα **Ναπολέων** μπορεί να αναφέρεται σε κάποιο από τα παρακάτω.

## Πρόσωπα

* Ναπολέων Βοναπάρτης ή Ναπολέων Α΄ ή Μέγας Ναπολέων
* Ναπολέων Β΄
* Ναπολέων Γ΄
* Ναπολέων Ιωσήφ Βοναπάρτης
* Λουδοβίκος Ναπολέων Βοναπάρτης

## Τέχνες

* ''Ναπολέων'' (ταινία)
* Ναπολέων (χαρακτήρας στο μυθιστόρημα *Η φάρμα των ζώων)*
Βατ (μονάδα μέτρησης)

**Βαττ** (διεθνής γραφή: ***Watt***) ονομάζεται η μονάδα μέτρησης της ισχύος στο Διεθνές Σύστημα Μονάδων (S.I.) προς τιμήν του Τζέιμς Βατ, ενός από τους μεγαλύτερους Βρετανούς μηχανικούς.

Το *βαττ* σημειώνεται διεθνώς με το σύμβολο **W**. Ισχύς ενός βατ (1 W) ισοδυναμεί με μεταφορά ενέργειας ενός τζάουλ (1 J) σε χρονικό διάστημα ενός δευτερολέπτου (1 s).

Δηλαδή, \ 1 \mathrm{W} = 1 \frac{\mathrm{J}}{\mathrm{s}}

## Πολλαπλάσια και Υποπολλαπλάσια
* 1 *δεκατοβάτ* (**dW**) = 10-1 W
* 1 *εκατοστοβάτ* (**cW**) = 10-2 W
* 1 *ζεπτοβάτ* (**zW**) = 10-21 W
* 1 *γιοκτοβάτ* (**yW**) = 10-24 W
* 1 *ροντοβάτ* (**rW**) 10-27 W
* 1 *κεκτοβάτ* (**qW**) 10-30 W
* 1 *αττοβάτ* (**aW**) = 10-18 W
* 1 *φεμτοβάτ* (**fW**) = 10-15 W
* 1  *πικοβάτ* (**pW**) = 10-12 W
* 1  *νανοβάτ* (**nW**) = 10-9 W
* 1 *μικροβάτ* (**&mu;W**) = 10-6 W
* 1 *μιλιβάτ* (**mW**) = 10-3 W
* 1 *δεκαβάτ* (**daW'') = 10 W (10<sup>1</sup>)
* 1 ''εκατοβάτ'' (**hW**) = 100 W (10<sup>2</sup>)
* 1 ''κιλοβάτ'' (**kW**) = 1.000 W (10<sup>3</sup>)
* 1 ''μεγαβάτ'' (**MW**) = 1.000.000 W (10<sup>6</sup>)
* 1 ''γιγαβάτ'' (**GW**) = 1.000.000.000 W (10<sup>9</sup>)
* 1 ''τεραβάτ'' (**TW**) = 1.000.000.000.000 W (10<sup>12</sup>)
* 1 ''πεταβάτ'' (**PW**) = 1.000.000.000.000.000 W (10<sup>15</sup>)
* 1 ''εξαβάτ'' (**EW**) = 1.000.000.000.000.000.000 W (10<sup>18</sup>)
* 1 ''ζέταβατ'' (**ZW**) = 1.000.000.000.000.000.000.000 W (10<sup>21</sup>)
* 1 ''γιοταβάτ'' (**YW**) = 1.000.000.000.000.000.000.000.000 W (10<sup>24</sup>)
* 1 ''ροναβάτ'' (**RW**) = 1.000.000.000.000.000.000.000.000.000 W (10<sup>27</sup>)
* 1 ''κεταβάτ'' (**QW**) = 1.000.000.000.000.000.000.000.000.000.000 W (10<sup>30</sup>)

==Μετατροπές σε άλλες μονάδες==
* 1 ''κιλοβάτ'' (**kW**) = 1,34 [[ίππος (μονάδα ισχύος)|ίπποι]] (**hp** - βρετανικό) = 1,36 ίπποι (**hp** - μετρικό ή **PS''').

Κατηγορία:Μονάδες ισχύος
Κατηγορία:Παραγόμενες μονάδες του SI
Κέλβιν

Η λέξη "**Κέλβιν**" μπορεί να αναφέρεται:

* Ουίλιαμ Τόμσον ή Βαρόνο Κέλβιν, φυσικό και μηχανικό 
* Κέλβιν, περιοχή του Ηνωμένου Βασιλείου
* Κλίμακα Κέλβιν (K), μονάδα μέτρησης της θερμοκρασίας.

Κατηγορία:Επώνυμα
Νιούτον

Η λέξη «**Νιούτον**» αναφέρεται στα παρακάτω λήμματα:

*Ο Ισαάκ Νεύτων 
*Το Νιούτον - η μονάδα μέτρησης της δύναμης στο Διεθνές Σύστημα Μονάδων (S.I.)
*Η Ολίβια Νιούτον-Τζων - ηθοποιός και τραγουδίστρια.
*Το Νιούτον - μία πόλη στην πολιτεία της Μασαχουσέτης των ΗΠΑ.
Θεόδωρος Βελλιανίτης

Ο **Θεόδωρος Βελλιανίτης** (1863 - 1935) ήταν Έλληνας δημοσιογράφος, φιλόλογος και πολιτικός.

Γεννήθηκε στον Πειραιά αλλά καταγόταν από τους Παξούς, απ' όπου εκλεγόταν και βουλευτής. Είχε διατελέσει και υπουργός Εκκλησιαστικών και Δημοσίας Εκπαιδεύσεως στην Κυβέρνηση Θεμιστοκλή Σοφούλη 1924. Πιο πολύ όμως από την πολιτική του δραστηριότητα, ήταν γνωστός ως δημοσιογράφος και λογοτέχνης. Συνεργάσθηκε με τις εγκυρότερες αθηναϊκές εφημερίδες της εποχής, όπως η *[[Ακρόπολις]]*, το *[[Έθνος (εφημερίδα)|Έθνος]]*, η *[[Εστία (εφημερίδα)|Εστία]]*, το *[[Εμπρός]]*.

Ορισμένα χρονογραφήματά του έχουν συγκεντρωθεί σε βιβλία, όπως *Στρατιωτικαί Αναμνήσεις*, *Παλαιαί Οδοί και παλαιαί Φυσιογνωμίαι*. Ο κόσμος της Βαυαροκρατίας αποτελούσε το αντικείμενο της ενασχόλησής του.

## Παραπομπές


## Εξωτερικοί σύνδεσμοι
* 

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες πολιτικοί-επέκταση
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Κατηγορία:Έλληνες φιλόλογοι
Κατηγορία:Βουλευτές Παξών
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 05/2010

Κατηγορία:Έλληνες ελευθεροτέκτονες
Σάρον Στόουν

Η **Σάρον Στόουν** (αγγλ.:*Sharon Yvonne Stone*, 10 Μαρτίου 1958) είναι Αμερικανίδα ηθοποιός. Γνωστή για το ότι υποδύθηκε πρωτίστως φαμ φατάλ και γυναίκες μυστηρίου στον κινηματογράφο και την τηλεόραση, έγινε ένα από τα πιο δημοφιλή σύμβολο του σεξ της δεκαετίας του 1990. Έχει λάβει διάφορες διακρίσεις , όπως ένα βραβείο Emmy Primetime, ένα βραβείο Χρυσής Σφαίρας και μια υποψηφιότητα για Όσκαρ. Αναγορεύτηκε Αξιωματικός του Τάγματος των Τεχνών και των Γραμμάτων στη Γαλλία το 2005 (Διοικητής το 2021).

Μετά το μόντελινγκ σε τηλεοπτικές διαφημίσεις και έντυπες διαφημίσεις, η Στόουν έκανε το κινηματογραφικό της ντεμπούτο ως κομπάρσος στην ταινία Ζωντανές αναμνήσεις του Γούντι Άλεν (1980) και έπαιξε τον πρώτο της ρόλο στην ταινία τρόμου *Βία στη στοιχειωμένη βίλα* (1981). Στη δεκαετία του 1980, εμφανίστηκε σε ταινίες όπως *Ασυμβίβαστες διαφορές* (1984), *Οι θησαυροί του Σολόμωντα* (1985) και *Ο σκληρός του Σικάγου* (1988).

Έκανε μια σημαντική επιτυχία με τη συμμετοχή της στην ταινία επιστημονικής φαντασίας Ολική επαναφορά (1990), πριν γνωρίσει τη διεθνή αναγνώριση όταν υποδύθηκε την Κάθριν Τρέμελ στο ερωτικό θρίλερ του Πολ Βερχόφεν *[[Βασικό ένστικτο]]* (1992), για το οποίο κέρδισε την πρώτη υποψηφιότητα για το βραβείο Χρυσής Σφαίρας. Η ερμηνεία της Στόουν ως σύζυγος ενός τζογαδόρου στο αστυνομικό δράμα του Μάρτιν Σκορσέζε *[[Καζίνο (ταινία)|Καζίνο]]* (1995) της χάρισε ένα βραβείο Χρυσής Σφαίρας μαζί με μια υποψηφιότητα για το Όσκαρ Α' Γυναικείου Ρόλου.

## Φιλμογραφία
*Ο σκληρός του Σικάγο (1988), με τον Στίβεν Σίγκαλ
* *[[Ολική επαναφορά]] * (1990) (*Total Recall*), του Πολ Βερχόφεν, με τον Άρνολντ Σβαρτζενέγκερ
* *[[Το Ημερολόγιο ενός Εκτελεστή]]* (1991) (*Diary of a Hitman*), του Ρόι Λόντον, με τους Φόρεστ Γουίτακερ, Σέριλιν Φεν και Τζίμι Μπελούσι 
* *[[Βασικό ένστικτο]]* (1992) (*Basic Instinct*), του Πολ Βερχόφεν, με τομ Μάικλ Ντάγκλας
* Οι Σπεσιαλιστες (1994) (*The Specialist*)
* *[[Γρήγορη και Θανάσιμη]]* (1995) (*The Quick and the Dead*), του Σαμ Ράιμι, με τους Τζιν Χάκμαν και Ράσελ Κρόου
* *[[Καζίνο (ταινία)|Καζίνο]]* (1995) (*Casino*), του Μάρτιν Σκορσέζε, με τους Ρόμπερτ Ντε Νίρο και Τζο Πέσι
* *[[Σφαίρα]]* (1998), (*Sphere*), του Μπάρι Λέβινσον
* *[[Η μούσα]]* (1999), (*The Muse*), του Άλμπερτ Μπρουκς
* *[[Σπασμένα λουλούδια]]* (2005), (*Broken Flowers*), του Τζιμ Τζάρμους
* *[[Βασικό ένστικτο 2]]* (2006), (*Basic Instict*), του Μάικλ Κέιτον Τζόουνς

## Παραπομπές


## Εξωτερικοί σύνδεσμοι
* 
*  
* https://web.archive.org/web/20060411153730/http://www.cinema-stars.com/sharon/
* https://web.archive.org/web/20060330033340/http://www.askmen.com/women/actress_60/90_sharon_stone.html
* http://movies.yahoo.com/shop?d=hc&cf=gen&id=1800012230
* https://web.archive.org/web/20100723100501/http://www.sonypictures.com/movies/basicinstinct2/

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Βραβευμένοι με Χρυσή Σφαίρα
Ζαν Λαν

Ο **Ζαν Λαν** (γαλλ.:*Jean Lannes*, 10 Απριλίου 1769 – 31 Μαΐου 1809) ήταν Γάλλος στρατάρχης και φίλος του Ναπολέοντα Α΄.

## Βιογραφία
Κατετάγη στο Γαλλικό στρατό το 1792 ως υπαξιωματικός για να απαντήσει στο κάλεσμα της σωτηρίας της πατρίδας, όπου και γνωρίστηκε με τον Ναπολέοντα Α΄. Αποστρατεύθηκε κατά τις εκκαθαρίσεις του 1795, αλλά ο Κορσικανός φίλος του τον επανέφερε στην υπηρεσία με τον προηγούμενο βαθμό του. 

Στην Ιταλία, παρά τα πολλαπλά του τραύματα, ανδραγάθησε και προήχθη σε ταξίαρχο. Έκτοτε ο Ναπολέων και ο Λαν έγιναν στενοί φίλοι και συνεργάτες. Υπήρξε ίσως ο μοναδικός πραγματικός φίλος που είχε ποτέ ο Ναπολέων, ανεχόμενος όλες τις ιδιοτροπίες του. Διακρίθηκε πάλι στην εκστρατεία της Αιγύπτου και στο κίνημα εναντίον του Μπαρράς στάθηκε στο πλευρό του Ναπολέοντα, βοηθώντας τον να αναλάβει την εξουσία της Γαλλίας. Το 1804 προήχθη σε στρατάρχη και μέχρι το 1809 παρέμεινε στην Ισπανία, πολεμώντας σε δεκάδες μάχες. Ατρόμητος και μαχόμενος πάντοτε από την πρώτη γραμμή, εξέθετε συχνά τον εαυτό του σε κινδύνους, έως ότου στη μάχη του Άσπερν-Έσλινγκ, 22 Μαΐου 1809, μία οβίδα του έκοψε τα πόδια. Ο Ναπολέων, με δάκρυα στα μάτια και πνιγμένη φωνή, βρέθηκε από πάνω του για να ακούσει τα τελευταία λόγια του: 

«Λαν, με αναγνωρίζεις; Είμαι ο Βοναπάρτης, ο φίλος σου!». 
«Ναι, Μεγαλειότατε, χάνετε τον καλύτερο φίλο σας…» 

Ο θάνατος του Γάλλου «*[[Αίας ο Τελαμώνιος|Αίαντα]]*», όπως επωνομάστηκε, επήλθε μόνο μετά από έξι ημέρες αφόρητων πόνων. Ο Ναπολέων θρήνησε την απώλεια ενός εξαίρετου στρατιώτη και ενός αληθινού φίλου. Ήταν ο πρώτος Γάλλος στρατάρχης ο οποίος σκοτώθηκε στο πεδίο της μάχης. Το λείψανό του φυλάσσεται σήμερα στο Γαλλικό Πάνθεον.

## Τιμητικές διακρίσεις
Το όνομά του είναι χαραγμένο στην Αψίδα του Θριάμβου στο Παρίσι (Ανατολικό πυλώνα, Στήλη 13).

## Παραπομπές


## Πηγές

* Το άρθρο βασίζεται σε κείμενο των Ιωάννη Μανσόλα και Άγγελου Δαλασσηνού

Λαν
Κατηγορία:Ονόματα χαραγμένα στην Αψίδα του Θριάμβου
Κατηγορία:Στρατάρχες της Πρώτης Γαλλικής Αυτοκρατορίας
Ναυτίλος

**Ναυτίλος** ονομάζεται κυρίως ο ναυτικός, ο ναύτης και γενικά ο ναυτιλλόμενος.

Με το ίδιο όμως όνομα φέρονται και:
* Ναυτίλος (ζωολογία):  Γένος θαλάσσιων κεφαλόποδων (μαλάκια).
* Ναυτίλος (Σαντορίνης):  Ηφαιστειακός θόλος στη Σαντορίνη
* Ναυτίλος (βραχονησίδα):  Βραχονησίδα των Αντικυθήρων,
* Ναυτίλος (Ιούλιος Βερν):  Το υποβρύχιο του Κάπτεν Νέμο, από το βιβλίο του Ιουλίου Βερν "20.000 λεύγες κάτω από τη θάλασσα".
* Ναυτίλος (κότερο): Ιστορικό κότερο του Ελληνικού στόλου.
* Ναυτίλος (Ωκεανογραφικό): Ωκεανογραφικό πρώην Αλφειός του Ελληνικού Βασιλικού Ναυτικού.
* Ναυτίλος (Υδρογραφικό): Πλοίο της Υδρογραφικής Υπηρεσίας του Π.Ν.
* ''Ναυτίλος'':  Το πρώτο πυρηνοκίνητο πλοίο και
* «Μικρός Ναυτίλος»: Ποίημα του έγραψε ο Οδυσσέας Ελύτης.
Σταθμός Συγγρού-Φιξ (Μετρό Αθήνας)

Ο **Σταθμός Συγγρού-Φιξ** είναι σταθμός του μετρό της Αθήνας, επί της γραμμής 2. Βρίσκεται στην Αθήνα και πήρε το όνομά του από τη Λεωφόρο Ανδρέα Συγγρού, κάτω από την οποία βρίσκεται, καθώς και από το επίσης υπερκείμενό του παλαιό εργοστάσιο της ζυθοποιίας Φιξ. Εγκαινιάστηκε στις 15 Νοεμβρίου 2000. Είναι υπόγειος και διαθέτει δύο πλευρικές αποβάθρες.

Στα αρχικά σχέδια κατασκευής της γραμμής 2 του μετρό και κατά τη μεγαλύτερη διάρκεια της κατασκευής του, ο σταθμός Συγγρού-Φιξ αναφερόταν με την ονομασία *Νέος Κόσμος*, η οποία προερχόταν από την παρακείμενη αθηναϊκή συνοικία του Νέου Κόσμου (ο σταθμός που είναι σήμερα γνωστός ως σταθμός Νέου Κόσμου ήταν τότε γνωστός με το όνομα *Ανάλατος* από την παρακείμενη οδό Μάχης Αναλάτου και δεν πρέπει να συγχέεται με τον σταθμό Συγγρού-Φιξ). Κατά τη διάρκεια της κατασκευής της γραμμής Σεπολίων - Δάφνης αποφασίστηκε η μετονομασία του σταθμού στο σημερινό του όνομα.

Από τις 19 Ιουλίου 2004, ο σταθμός Συγγρού-Φιξ προσφέρει τη δυνατότητα μετεπιβίβασης μεταξύ του μετρό και του τραμ της Αθήνας, μέσω της στάσης τραμ ***Φιξ*** της γραμμής 6, η οποία βρίσκεται επιφανειακά και δίπλα από τον σταθμό του μετρό.

## Υπόγειος χώρος στάθμευσης
Ο σταθμός διαθέτει ελεγχόμενο υπόγειο χώρο στάθμευσης συνολικής χωρητικότητας 642 θέσεων και 24ωρης λειτουργίας. Εκτείνεται σε έξι υπόγεια επίπεδα και συνδέεται απευθείας με τον χώρο επικυρώσεως εισιτηρίων μέσω υπόγειας διόδου. Παρέχει επίσης τη δυνατότητα ηλεκτρονικής πληροφόρησης για τις ελεύθερες θέσεις.  Ο χώρος στάθμευσης του Σταθμού Συγγρού-Φιξ είναι επί του παρόντος ο μεγαλύτερος σε χωρητικότητα του Μετρό Αθήνας.

## Σταθμός ανταπόκρισης με αστικά, με τρόλεϊ και υπεραστικά λεωφορεία
Πάνω από τον σταθμό του μετρό βρίσκεται ο σταθμός ανταπόκρισης με αστικά λεωφορεία και τρόλεϊ ΟΑΣΑ, διαπερνούν τα παρακάτω λεωφορεία:

### Στάση ΤΕΡΜΑ
*910 (Στ. Συγγρού - Φίξ - Τζιτζιφιές)
*Β2 (Στ. Συγγρού-Φίξ - Άγιος Κοσμάς) 

### Στάση ΣΤ. ΜΕΤΡΟ ΦΙΞ
*106: Αγία Βαρβάρα - Στ. Συγγρού-Φίξ
*126: Παλ. Φάλληρο - Στ. Συγγρού-Φίξ 
*136: Άνω Νέα Σμύρνη Β - Στ. Συγγρού-Φίξ 
*137: Άνω Νέα Σμύρνη Α - Στ. Συγγρού-Φίξ 
*Χ17: ΣΤ. ΜΕΤΑΞΟΥΡΓΕΙΟ - ΣΤ. ΣΥΝΤΑΓΜΑΤΟΣ [ΕΩΣ ΣΤ. ΕΛΛΗΝΙΚΟ]

### ΚΤΕΛ
Μελλοντικά θα είναι αφετηριακός σταθμός των ΚΤΕΛ προς Ανάβυσσο, Παλαιά Φώκαια και Σούνιο.

## Σημεία ενδιαφέροντος πέριξ του σταθμού
* Εθνικό Μουσείο Σύγχρονης Τέχνης

## Είσοδοι - Έξοδοι
* Συγγρού / Καλλιρρόης
* Συγγρού / Δράκου  (στάση Γαργαρέττα)

## Δομή σταθμού

## Φωτογραφίες
AMEL 1st Generation Stock C21 at Syngrou-Fix Station.jpg|Συρμός αναχωρεί από τον σταθμό Συγγρού-Φιξ
Tram syngrou-fix.jpg|Ο σταθμός του τραμ το 2006


## Παραπομπές


Συγγρου-Φιξ
Συγγρου-Φιξ
Μήκος

**Μήκος** ενός ευθύγραμμου τμήματος ονομάζεται η απόσταση μεταξύ των δύο άκρων του. Μήκος μιας γραμμής με αρχή και τέλος είναι το θετικό μέγεθος με τις εξής ιδιότητες:
* Το μήκος μιας γραμμής που αναλύεται σε δύο γραμμές ισούται με το άθροισμα των μηκών των δύο γραμμών.
* Το μήκος δύο ίσων γραμμών είναι ίδιο.
* Το μήκος μιας γραμμής που τείνει σε μια σταθερή γραμμή τείνει να ισούται με το μήκος της σταθερής γραμμής.

Ο ορισμός που έχει δοθεί παραπάνω δεν είναι πλήρης. Χρειάζεται οπωσδήποτε μία μονάδα μέτρησης, δηλαδή να προσδιοριστεί ένα ευθύγραμμο τμήμα που έχει μήκος ίσο με 1. Θεωρούμε ότι το μήκος του ευθύγραμμου τμήματος δεν αλλάζει, αν αλλάζει μόνο ο προσανατολισμός του. Κάθε σύστημα μονάδων καθορίζει τη δικιά του μονάδα μέτρησης.

Με άλλα λόγια το μήκος είναι ένα μέγεθος μέτρησης γραμμών, αντίστοιχο με το εμβαδόν και τον όγκο. Το μήκος συνεκδοχικά έχει λάβει και μία άλλη έννοια σαν διάσταση. Συνήθως η μεγαλύτερη (οριζόντια) διάσταση ενός αντικειμένου καλείται *μήκος*, ενώ η άλλη οριζόντια καλείται πλάτος και η κατακόρυφη ύψος. Αν και οι τρεις διαστάσεις έχουν διαφορετικό όνομα δε διαφέρουν ως προς τις κύριες ιδιότητές τους, για αυτό και οι τρεις μετρούνται με τον ίδιο τρόπο και τις ίδιες μονάδες. Το μήκος μπορεί να θεωρηθεί ως τιμή μιας συνάρτησης, η οποία δέχεται ως ορίσματα γραμμές και δίνει ως τιμές θετικούς αριθμούς.

Από τα παραπάνω συμπεραίνεται ότι το μήκος ενός σημείου είναι (ή σε πιο αυστηρή μαθηματική γλώσσα το μήκος μιας γραμμής που τείνει να εκφυλιστεί σε σημείο τείνει στο) 0 και αντίστροφα ότι αν το μήκος μιας γραμμής είναι μηδέν, τότε αυτή είναι σημείο (αν μια γραμμή τείνει να εκφυλιστεί σε σημείο, το μήκος τείνει στο μηδέν).

## Μονάδες μέτρησης

Η μονάδα μέτρησης του μήκους στο Διεθνές σύστημα μονάδων είναι:
* Το μέτρο θεμελιώδης μονάδα μέτρησης
* Το Εκατοστό
* Το Χιλιοστό και
* Το Χιλιόμετρο (παράγωγη μονάδα)
### Στο αγγλικό σύστημα μονάδων
Στο αγγλικό σύστημα μονάδων οι αντίστοιχες μονάδες είναι:
* η ίντσα
* η γιάρδα
* το πόδι και
* το μίλι
### Στην Ελλάδα παλιότερα
Στην Ελλάδα παλιότερα χρησιμοποιούνταν:
* το ρούπι
* η οργιά

και στην αρχαία Ελλάδα,
* το στάδιο
### Στην αστρονομία
Στην αστρονομία, ως μονάδες μήκους χρησιμοποιούνται, εκτός από το χιλιόμετρο, τα:
* έτος φωτός
* παρσέκ
* Αστρονομική Μονάδα
## Εξωτερικοί σύνδεσμοι

Κατηγορία:Γεωμετρικά μεγέθη
Κατηγορία:Φυσικά μεγέθη
Πυρρωνισμός

Με τον όρο **Πυρρωνισμός** ή **Πυρρώνειος αίρεσις** καθιερώθηκε να ονομάζεται η σκεπτικιστική φιλοσοφική σχολή, της οποία ιδρυτής ήταν ο Αινησίδημος (1ος αι. π.Χ.) προς τιμήν του αρχαίου Έλληνα σκεπτικιστή φιλοσόφου Πύρρωνα από την Ηλεία (360 – 270 π.Χ.), αν και η σχέση του ιστορικού προσώπου του Πύρρωνα με την σχολή που φέρει το όνομα του, είναι θολή και αμφίβολη. 

Γενικά κατά τον **Πυρρωνισμό** η αντικειμενική γνώση για τα πράγματα είναι αδύνατη, γιατί σύμφωνα με τον φιλόσοφο Πύρρωνα δεν υπάρχει στην πραγματικότητα ούτε αλήθεια, ούτε ψεύδος. Συνεπώς στον κάθε σοφό είναι προτιμότερο να «επέχει» (εποχή και όχι αποχή) προκειμένου έτσι να εξασφαλίζει για τον εαυτόν του την αταραξία.

Οι οπαδοί αυτής της Σχολής ονομάσθηκαν Σκεπτικοί φιλόσοφοι.

Κατηγορία:Ελληνιστική φιλοσοφία
Κατηγορία:Επιστημολογικές θεωρίες
Κατηγορία:Φιλοσοφικά κινήματα
Κατηγορία:Σκεπτικισμός
Κατηγορία:Φιλοσοφικές παραδόσεις
Χόβαβαρτ

**Χόβαβαρτ** (*Hovawart*) είναι γερμανική φυλή σκύλων. Είναι σχετικά νέα φυλή, το όνομα της οποίας προήλθε από το Μεσαίωνα. Το όνομα αυτής της φυλής προέρχεται από το "Hofewart" - σκυλί φρουράς αριστοκρατίας και "Hof" - η αυλή και "warten" - φρουρά.

## Εμφάνιση
Το Χόβαβαρτ είναι μεγάλο και μέσου ύψους σκυλί. Έχει χρωματικές ποικιλίες και εμφανίζεται σε ξανθό, μαύρο και καφέ-μαύρο. Τα αρσενικά είναι 64-70 εκ. και τα θηλυκά 58-65 εκ. Το βάρος τους είναι 30-40 κιλά.

## Ιδιοσυγκρασία
Το Χόβαβαρτ είναι σκυλί με γαλήνιο χαρακτήρα και αποτελεί άριστη φρουρά. Χαρακτηρίζεται από αυτοπεποίθηση και ζωηράδα. Δεν είναι άγριο, αλλά ταυτόχρονα χαίρεται να υπερασπίζει τον κύριό του και την οικογένεια και την ιδιοκτησία του. Γίνονται άριστοι οικογενειακοί σκύλοι, δεδομένου ότι αφιερώνονται συνολικά στην οικογένειά τους. Το Χόβαβαρτ αγαπά τα παιδιά.

## Εξωτερικοί σύνδεσμοι
* 

Κατηγορία:Φυλές σκύλων
Αμήν

Η λέξη **Αμήν** απoτελεί μεταφορά της εβραϊκής λέξης *αμέν* () και σημαίνει «έτσι ας γίνει», «βέβαια», «στην πραγματικότητα» ή «γένοιτο» ως ισχυρή επιβεβαίωση των λεγομένων ή ευχή. Προέρχεται από το εβραϊκό ρήμα ε*μάν* που σημαίνει «είμαι όσιος, αξιόπιστος». Μέσω της γλώσσας τής Καινής Διαθήκης πέρασε ως στερεότυπο επιφώνημα στη χριστιανική λατρεία σε όλες τις γλώσσες. Χρησιμοποιείται όμως το ίδιο και στον Ιουδαϊσμό, και τον Ισλαμισμό. Οι Χριστιανοί έχουν υιοθετήσει γενικά τον όρο στη λατρεία κατά την ολοκλήρωση των προσευχών, των δοξολογιών ή των ύμνων. Παρόμοια χρήση του όρου γινόταν από τα μέλη της κοινότητας του Κουμράν.

Στις Εβραϊκές Γραφές η λέξη χρησιμοποιείται παρά τα ουσιαστικά είτε ως επίθετο που σημαίνει «αληθινός», «πιστός», «σταθερός», είτε ως αφηρημένη έκφραση νομικής δέσμευσης κάποιου όσον αφορά κάποιον όρκο ή διαθήκη και τις παρεπόμενες συνέπειες και περισσότερο ως επίρρημα προς επικύρωση προαναφερομένων, εκ του οποίου και καθιερώθηκε να αναφέρεται στο τέλος προσευχών προς δήλωση ευχής «*γένοιτο*», «είθε να γίνει έτσι». (Αριθμοί 5:22· Δευτερονόμιο 27:15-26· Νεεμίας 5:13) ή ως έκφραση της συμφωνίας με μια προσευχή, μια έκφραση αίνου ή με έναν δηλωμένο σκοπό. (1 Χρονικών 16:36· Νεεμίας 8:6· 1 Βασιλέων 1:36· Ιερεμίας 11:5)

Ο Ιησούς Χριστός φέρεται να χρησιμοποίησε αυτό τον όρο στο κήρυγμα και τη διδασκαλία του, συχνά στην εισαγωγή κάποιας δήλωσης σχετικά με ένα γεγονός, μια υπόσχεση ή μια προφητεία, δίνοντας με αυτό τον τρόπο έμφαση στην πλήρη αλήθεια και αξιοπιστία των λόγων του. (Ματθαίος 5:18, *[[s:Κατά Ματθαίον#ε'|Κείμενο]]*· 6:2, 5, *[[s:Κατά Ματθαίον#στ'|Κείμενο]]*· 24:34, *[[s:Κατά Ματθαίον#κδ'|Κείμενο]]*). Στην Αποκάλυψη του Ιωάννη φέρεται επίσης ο ίδιος ο Χριστός να επικαλείται: «*ο αμήν, ο μάρτυς, ο πιστός*».

## Παραπομπές


## Βιβλιογραφία
* *Analytical Lexicon to the Greek New Testament*, 1994, 2000, Timothy and Barbara Friberg, στην αγγλική
* *Easton's Bible Dictionary*, Τρίτη Έκδοση, 1897, M. G. Easton, στην αγγλική
* *Louw-Nida Greek-English Lexicon of the New Testament Based on Semantic Domains*, 1988, Δεύτερη Έκδοση, J. P. Louw & E. A. Nida, United Bible Societies, στην αγγλική
* *The Interpreter's Dictionary of the Bible*, 1962/2000, Abingdon Press, στην αγγλική
* *[[Ενόραση στις Γραφές]]*, Τόμος 1, 1989, Β. & Φ. Ε. Σκοπιά, στην αγγλική
**Νεώτερον Εγκυκλοπαιδικόν Λεξικόν Ηλίου* τομ. 3ος, σελ. 512

## Για επιπλέον ανάγνωση
* Καθολική Εγκυκλοπαίδεια, λήμμα "Αμήν" (στην αγγλική)
* Οι Νόμοι της Απόκρισης με "Αμήν" στον Ιουδαϊσμό (chabad.org, στην αγγλική)

Κατηγορία:Θρησκευτικές επικλήσεις
Κατηγορία:Εξελληνισμένες αποδόσεις εβραϊκών λέξεων
Κατηγορία:Αγία Γραφή
Αταραξία

Γενικά ο όρος αυτός σημαίνει την παντελή έλλειψη ταραχής, άγχους και στρές. Ισοδυναμεί με την γαλήνη, ηρεμία και την εξ αυτών απορρέουσα ευτυχία.
Φιλοσοφικά τον όρο αυτό πρόβαλλαν ως ιδανικό ζωής τόσο ο Επίκουρος όσο και οι Σκεπτικοί φιλόσοφοι οπαδοί του Πυρρωνισμού.

Κατηγορία:Φιλοσοφικές έννοιες
Κατηγορία:Ευτυχία
Αρχαία Ολυμπία Ηλείας

Η **Αρχαία Ολυμπία** (όνομα του σύγχρονου οικισμού) ή Ολύμπια (παλαιότερα) είναι οικισμός της Πελοποννήσου στην Περιφερειακή Ενότητα Ηλείας. 

## Γενικά στοιχεία
Η Αρχαία Ολυμπία είναι χτισμένη στους πρόποδες βουνού, μέσα στην κοιλάδα όπου ρέει ο Αλφειός ποταμός. Στην ίδια θέση βρισκόταν η ιερή άλτη της Αρχαίας Ολυμπίας. Ολόγυρα υπάρχουν χαμηλοί λόφοι, σε έναν από τους οποίους έχτισε ο Ανδρέας Συγγρός το μουσείο της Ολυμπίας.

Το χωριό, που βρίσκεται πολύ κοντά στον αρχαιολογικό χώρο, σε υψόμετρο 63 μέτρων, απέχει περίπου 23 χλμ. από τον Πύργο. Στο χωριό, υπάρχει πλήθος ξενοδοχείων και εστιατορίων προκειμένου να εξυπηρετούνται οι τουρίστες και οι επισκέπτες που φτάνουν εκεί από διάφορα μέρη του κόσμου για να θαυμάσουν τις αρχαιότητες. Το Αρχαιολογικό Μουσείο της είναι από τα πλουσιότερα της Ελλάδας. Περιλαμβάνει τον Ερμή του Πραξιτέλη καθώς και άλλα θαυμάσια αγάλματα και γλυπτά. Επίσης υπάρχει το Μουσείο Αρχαίων Ολυμπιακών Αγώνων που αφορά την ιστορία των πανελλήνιων αγώνων στην αρχαιότητα. Στο Μουσείο Αρχιμήδη, υπάρχουν αντίγραφα μηχανών, εργαλείων, παιχνιδιών κλπ της αρχαιότητας. Είναι ένα μουσείο της Τεχνολογίας. Οι κάτοικοι  ασχολούνται με τη γεωργία  αλλά κυρίως με τον τουρισμό καθ' όλη τη διάρκεια του χρόνου.

Σήμερα, αποτελεί την έδρα του Δήμου Αρχαίας Ολυμπίας, ενώ και παλαιότερα αποτελούσε έδρα του ομώνυμου Καποδιστριακού δήμου, μικρότερου σαφώς σε έκταση.

## Πληθυσμός

## Μεταφορές
Στην Αρχαία Ολυμπία, λειτουργεί ακόμα ο ομώνυμος σιδηροδρομικός σταθμός που εξυπηρετεί το χωριό συνδέοντάς το με το Κατάκολο και τον Πύργο. Δεν λειτουργεί πλέον η σύνδεση με Αθήνα και άλλες πόλεις.

## Διοικητική ιστορία
Αναφέρεται επίσημα ως ξεχωριστός οικισμός το 1908 με το ΦΕΚ 28Α - 08/02/1908 να προσαρτάται στον τότε  δήμο Ολυμπίων και το 1912 με το ΦΕΚ 256Α - 28/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, αποτελεί κοινότητα η οποία υπάγεται στον Δήμο Αρχαίας Ολυμπίας. Σύμφωνα με την απογραφή 2021 απογράφησαν 785 κάτοικοι ενώ με αυτήν του 2011 είχε 835 κατοίκους. 

*Δείτε*: Δήμος Αρχαίας Ολυμπίας 

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Μπρούνο ο Μέγας

Ο **Μπρούνο** ο *Μέγας* (*Brun*, 925 - 11 Οκτωβρίου 965) ήταν αρχιεπίσκοπος της Κολωνίας στη Γερμανία (953 - 965) και δούκας της Λοθαριγγίας (954 - 965).

## Βιογραφία

Ήταν ο νεότερος γιος του Ερρίκου Α΄ του *Κυνηγού* και της δεύτερης συζύγου του Ματθίλδης, κόρης του Ντήτριχ κόμη του Ρίνγκελχαϊμ. Μεγαλύτερος αδελφός του ήταν ο Όθων Α΄ της Γερμανίας. Από τότε που ήταν παιδί, προοριζόταν να ακολουθήσει εκκλησιαστική σταδιοδρομία· το 953 διορίστηκε επίσκοπος Κολωνίας, θέση που είχε μείνει κενή, όταν ο προηγούμενος επίσκοπος Κορράδος ο *Ερυθρός* δούκας της Λοθαριγγίας, που -αν και ήταν γαμπρός του Όθωνα- εξεγέρθηκε εναντίον του. Την επόμενη χρονιά κατέστειλε οριστικά την εξέγερση και απέβαλλε τον Κορράδο από το δουκάτο της Λοθαριγγίας, τοποθετώντας στη θέση του τον αδελφό του, Μπρούνο. 

Αρχικά ο Μπρούνο ήταν δούκας σε ολόκληρη τη Λοθαριγγία (Λωρραίνη)· το 959 τοποθέτησε δύο ντόπιους ευγενείς, τον Γοδεφρείδο και τον Φρειδερίκο ως μαργράβους στην Κάτω Λοθαρριγία και Άνω Λοθαρριγία αντίστοιχα. Οι δύο μαργράβοι αναγνωρίστηκαν ως δούκες ανεξάρτητων δουκάτων μετά τον θάνατο του Μπρούνο, ωστόσο το δουκάτο ενώθηκε ξανά το 1044 υπό τον Γκοθέλο Α΄. Οι συνδυασμένες δυνάμεις που είχε σαν δούκας και αρχιεπίσκοπος Κολωνίας έδωσαν στον Μπρούνο τεράστιες δυνάμεις στην αυτοκρατορία· ήταν ο δεύτερος σε ισχύ μετά τον αδελφό του αυτοκράτορα Όθωνα, αντιβασιλιάς για λογαριασμό των ανηλίκων βασιλέων της Γαλλίας Λοθαρίου και Ούγου Καπέτου. 

Απο το 961 ο Μπρούνο διορίστηκε αναπληρωτής αυτοκράτορας για λογαριασμό του αδελφού του Όθωνα την εποχή που απουσίαζε στην Ιταλία, ενώ τα βασιλικά του καθήκοντα περιλάμβαναν την κοπή νομισμάτων, τη συλλογή φόρων, αλλά και την κατασκευή οχυρώσεων. Η αυλή του Μπρούνο στην Κολωνία ήταν την εποχή του το μεγαλύτερο κέντρο τέχνης και πολιτισμού σε ολόκληρη τη Γερμανία· χαρακτηριστικά, τον καθεδρικό ναό της πόλης τον πλούτισε τόσο πολύ ώστε να συναγωνίζεται τον ναό του Αγίου Πέτρου στη Ρώμη.

Το 985 συμμετείχε στη λεγόμενη Σύνοδο των Ισχυρών Γυναικών (*colloquium dominarum*) ως υπερασπιστής του κληρονομικού δικαιώματος του ανiψιού του Όθωνα Γ΄ στον Γερμανικό θρόνο, μετά το τέλος του Όθωνα Β΄.

## Παραπομπές


## Εξωτερικοί σύνδεσμοι
* 

|-

Κατηγορία:Δούκες της Λωρραίνης
Κατηγορία:Ρωμαιοκαθολικοί επίσκοποι
Κατηγορία:Οίκος των Οθωνιδών
Κατηγορία:Δούκες της Λοθαριγγίας
Κατηγορία:Επίσκοποι του 10ου αιώνα
Μπρούνο (ο Απόστολος)

Ο **Μπρούνο του Κβέρφουρτ** (*Brun von Querfurt*, 974 - 14 Φεβρουαρίου 1009), γνωστός και ως Βονιφάτιος, ήταν Γερμανός επίσκοπος, ιεραπόστολος και μάρτυρας, ο οποίος αποκεφαλίστηκε κοντά στα σύνορα του κράτους των Ρως και της Λιθουανίας, ενώ προσπαθούσε να διαδώσει το Χριστιανισμό στην Ανατολική Ευρώπη. Αποκαλείται επίσης και δεύτερος Απόστολος των Πρώσων.

Κήρυξε το Χριστιανισμό και εκχριστιάνισε τους Πετσενέγκους και αργότερα τους Λιθουανούς από τους οποίους βρήκε μαρτυρικό θάνατο μαζί με τους 18 οπαδούς του που τον ακολουθούσαν.

Η μνήμη του εορτάζεται στις 19 Ιουνίου υπό το όνομα Άγιος Βονιφάτιος.

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Μπρούνο

Το όνομα ή επώνυμο **Μπρούνο** μπορεί να σχετίζεται με τα παρακάτω λήμματα:

* Μπρούνο ο Μέγας (925-965), αρχιεπίσκοπος της Κολωνίας στη Γερμανία και δούκας της Λοθαριγγίας 
* Μπρούνο (ο Απόστολος) (974-1009), Γερμανός επίσκοπος και ιεραπόστολος
* Άγιος Μπρούνο της Κολωνίας (*π.*1030-1101), ιδρυτής του Τάγματος των Καρθουσιανών
* Τζορντάνο Μπρούνο (1548-1600), Ιταλός μοναχός, φιλόσοφος, μαθηματικός, κοσμολόγος και μυστικιστής
* Φραντσέσκο Μπρούνο (; -1837), Ιταλός γιατρός του Λόρδου Βύρωνα στην Ελλάδα
Άγιος Μπρούνο της Κολωνίας

**Άγιος Μπρούνο της Κολωνίας** (Κολωνία περίπου 1030 - † 6 Οκτωβρίου 1101), ιδρυτής του Τάγματος των Καρθουσιανών. Ήταν διάσημος δάσκαλος στην Ρενς της Γαλλίας, καθώς και σύμβουλος του πρώην μαθητή του, Πάπα Ουρβανού του Β'. 

Έγραψε σχόλια επί των Ψαλμών του Δαυίδ.

Η μνήμη του εορτάζεται στις 6 Οκτωβρίου.

## Παραπομπές


## Εξωτερικοί σύνδεσμοι
* 
* ''Catholic Encyclopedia'': St. Bruno
* http://www.saintbruno.org *International Fellowship of St. Bruno*

Μπρουνο
Κατηγορία:Θρησκευτικά τάγματα
Κατηγορία:Κολωνία
Φραντσέσκο Μπρούνο

Ο **Φραντσέσκο Μπρούνο** (· εξελληνισμένη απόδοση: **Φραγκίσκος** ή **Φραγκήσκος [[Βρούνος]]**) ήταν φιλέλληνας Ιταλός ιατρός από τη Σαρδηνία που ακολούθησε το 1823 τον Λόρδο Βύρωνα στην Ελλάδα.

O Μπρούνο έφθασε στην Ελλάδα το 1823, αμέσως μετά το πέρας των σπουδών του, και ήταν ο τελευταίος που κατέφθασε στη χώρα από την ακολουθία του Λόρδου Βύρωνα. Η αμοιβή για τις ιατρικές υπηρεσίες του είχε οριστεί σε 100 λίρες. Το 1824 δημοσιεύθηκε στο Μεσολόγγι, σε δίγλωσση έκδοση, ιταλικά και με ελληνική μετάφραση, το πόνημά του με τίτλο *Περί των μέσων των προσφυεστέρων εις την διατήρησιν της υγείας των στρατιωτών κατά τα στρατόπεδα και τας φρουράς*, ουσιαστικά μια σειρά από παρατηρήσεις για θέματα υγείας στα στρατεύματα προς την ελληνική διοίκηση, το οποίο απευθυνόταν στον Αλέξανδρο Μαυροκορδάτο, ο οποίος για ένα σύντομο χρονικό διάστημα υπήρξε πρόεδρος του Βουλευτικού σώματος των επαναστατημένων Ελλήνων. To επόμενο διάστημα από το θάνατο του Βύρωνα (19 Απριλίου 1824) παρέμεινε στο Μεσολόγγι ασκώντας ιδιωτικά την ιατρική. Στη συνέχεια διορίστηκε «ιατροχειρούργος» του ατμόπλοιου ''Καρτερία''.

Στα τέλη του Σεπτεμβρίου 1826 ο Μπρούνο αποβιβάστηκε στο Ναύπλιο, φτάνοντας εκεί με την *Καρτερία* και ανέλαβε υπηρεσία στο νοσοκομείο της πόλης. Ο Μπρούνο αρρώστησε, «από κρύο», την επόμενη χρονιά και απεβίωσε έπειτα από δέκα ημέρες, στις 26 Φεβρουαρίου 1827.

Για τις συνθήκες του αναπάντεχου θανάτου του υπήρξαν υπόνοιες έκνομης ενέργειας και το φθινόπωρο του 1828 διεξήχθηκαν ανακρίσεις που φάνηκε να υποδεινκύουν ως πιθανό εμπλεκόμενο τον Λευκαδίτη γιατρό Πέτρο Στεφανίτση (1792-1863), που ήταν «επιστάτης» (υπεύθυνος) του νοσοκομείου του Ναυπλίου (1827-1833) και κατέστη κληρονόμος του αποθανόντος Μπρούνο, ο οποίος φέρεται να είχε σεβαστή περιουσία. Στην όλη υπόθεση, που τελικά δεν κατέληξε σε απόδοση κατηγοριών, υπήρχε και η αντιδικία του Γάλλου γιατρού Etienne–Marin Bailly (Βαλλής), που κούραρε τον Μπρούνο, με τον Στεφανίτση, που ενεπλάκη στην υπόθεση, ο οποίος κατηγορήθηκε από τον Bailly ότι δολοφόνησε τον Ιταλό γιατρό ώστε να αποκτήσει την περιουσία του. Το διαθέσιμο ανακριτικό υλικό, αν και έδειξε πως ο Στεφανίτσης εκμεταλλεύτηκε την κατάσταση για ίδιον όφελος, δεν επαρκεί για την αποδοχή μιας τόσο σοβαρής κατηγορίας όπως η δολοφονία.

## Παραπομπές


## Εξωτερικοί σύνδεσμοι
*  

Κατηγορία:Ιταλοί ιατροί
Κατηγορία:Ιταλοί αγωνιστές του 1821
Κινητοσκόπιο

right|thumb|220px|Κινητοσκόπιο
Το **κινητοσκόπιο** (αγγλικά: **kinetoscope**) είναι μηχανή παρουσίασης ταινιών, πρόδρομος της σύγχρονης κινηματογραφικής μηχανής προβολής. Αναπτύχθηκε από τον Ουίλλιαμ Ντίκσον στα εργαστήρια του Αμερικανού εφευρέτη Τόμας Έντισον, στον οποίο αποδίδεται και η αρχική σύλληψη της ιδέας κατασκευής του. Η εφεύρεση του κινητοσκοπίου συνδύαζε τη φωτογραφία και την τεχνολογία αναπαράστασης της κίνησης της εικόνας, προβάλλοντας διάτρητο φιλμ των 35 χιλιοστών. Η εικόνα γινόταν ορατή με τη μέθοδο του στερεοσκοπίου. 

Η ανάπτυξη του κινητοσκοπίου βασίστηκε σε προγενέστερες ανακαλύψεις. Πιθανόν για αυτό το λόγο, ο Τόμας Έντισον κατοχύρωσε την εφεύρεσή του με δίπλωμα ευρεσιτεχνίας μόνο στις ΗΠΑ και δεν επιχείρησε να κατοχυρώσει την εφεύρεση διεθνώς, γεγονός που επέτρεψε την αντιγραφή και περαιτέρω εξέλιξη της, ευνοώντας με αυτό τον τρόπο την ταχύτερη εξέλιξη του κινηματογράφου. 

Η πρώτη δημόσια παρουσίαση του πρωτότυπου κινητοσκοπίου έλαβε χώρα στις 20 Μαΐου του 1891, ενώ στις 9 Μαΐου του 1893 έγινε η επίσημη παρουσίαση του, ως ολοκληρωμένη πλέον εφεύρεση, στο Ινστιτούτο Τεχνών και Επιστήμης του Μπρούκλιν.

## Εξωτερικοί σύνδεσμοι
* 
* Κέντρο Διάδοσης Επιστημών: Κινητοσκόπιο
* Library of Congress
* EarlyCinema.com

Κατηγορία:Ιστορία του κινηματογράφου
Κατηγορία:Εφευρέσεις
Τσανγκ Τσιγί

Η **Τσανγκ Τσιγί** (κινεζικά: *章子怡*, 9 Φεβρουαρίου 1979) είναι Κινέζα ηθοποιός.

Γεννήθηκε στις 9 Φεβρουαρίου 1979 στο Πεκίνο της Κίνας. Οι γονείς της την έστειλαν σε μικρή ηλικία σε ιδιωτικό σχολείο, το οποίο η Τσανγκ πραγματικά μισούσε και ανυπομονούσε να το εγκαταλείψει. Ιδέα των γονιών της ήταν επίσης να σπουδάσει χορό στην Ακαδημία Χορού του Πεκίνου και να ακολουθήσει καριέρα σ' αυτόν το χώρο. Η Τσανγκ Τσιγί όμως είχε άλλα σχέδια. Στα 19 της χρόνια, ο Τσανγκ Γιμόου της προσέφερε ένα ρόλο στο *Ο δρόμος για το σπίτι*, ο οποίος την έκανε γνωστή. Από τότε έχει πρωταγωνιστήσει σε μια σειρά επιτυχημένων ταινιών που την έχουν καθιερώσει ως μία από τις διασημότερες Ασιάτισσες ηθοποιούς. Αρχικά συμμετείχε μόνο σε ασιατικές παραγωγές και δεν γνώριζε καν αγγλικά. Αργότερα βέβαια πρωταγωνίστησε και σε πολλές παραγωγές του Χόλιγουντ και μάλιστα με μεγάλη επιτυχία. Έχει συνεργαστεί με αξιόλογους σκηνοθέτες, όπως ο Τσανγκ Γιμόου, ο Ανγκ Λι, ο Γουόνγκ Καρ-βάι και ο Ρομπ Μάρσαλ. Το 2001 κέρδισε το βραβείο β' γυναικείου ρόλου στα Independent Spirit Awards, ενώ το 2005 κέρδισε το βραβείο καλύτερης ηθοποιού στα Hong Kong Film Awards για την ταινία ''2046''. Υπήρξε υποψήφια στα βραβείου BAFTA το 2001 για την ταινία *[[Τίγρης και δράκος]]* και το 2005 για την ταινία *[[Ιπτάμενα στιλέτα]]* και το 2006 για την ταινία ''Αναμνήσεις μιας γκέισας''—για την τελευταία ταινία, επίσης το 2006, ήταν υποψήφια για Χρυσή Σφαίρα και Βραβείο Σωματείου Ηθοποιών. Η Τσανγκ είναι ιδιαίτερα προσεκτική με την προσωπική της ζωή, την οποία προφυλάσσει από τα φώτα της δημοσιότητας.

## Φιλμογραφία
* (1999) *Ο δρόμος για το σπίτι* (*The Road Home*), του Τσανγκ Γιμόου. Τιμήθηκε με την Ασημένια Άρκτο στο Φεστιβάλ του Βερολίνου.
* (2000) *[[Τίγρης και δράκος]]* (*Crouching Tiger, Hidden Dragon*), του Άνγκ Λι.
* (2001) *Musa*.
* (2001) *Αλεξίσφαιροι Ντετέκτιβ 2* (*Rush Hour 2*).
* (2001) *The Legend of Zu*.
* (2002) *[[Ήρωας (ταινία)|Ήρωας]]* (*Hero*) του Ζανγκ Γιμού.
* (2003) *Purple Butterfly*.
* (2003) *My Wife is a Gangster 2*.
* (2004) *Τα ιπτάμενα στιλέτα* (*House of Flying Daggers*), του Ζανγκ Γιμού.
* (2004) *[[2046 (ταινία)|2046]]*, του Γουόνγκ Καρ Γουάι.
* (2004) *Jasmine Women*.
* (2005) *Princess Racoon*.
* (2005) *[[Αναμνήσεις μιας γκέισας]]* (*Memoirs of a Geisha*), του Ρομπ Μάρσαλ.
* (2006) *The Banquet*.
* (2007) *[[Χελωνονιντζάκια (ταινία, 2007)|TMNT]]*
* (2008) *Forever Enthralled*.
* (2008) *Horsemen*.
* (2009) *Sophie's Revenge*.
* (2009) *The Founding of a Republic*.
* (2010) *The Grand Master*.
* (2010) *The Era of Magic*.

## Παραπομπές


## Εξωτερικοί σύνδεσμοι
* http://www.mic.gr/cinema.asp?id=26348
* Η Τσανγκ Τσιγί στο 
* http://www.helloziyi.us/
* Επίσημη ιστοσελίδα της ταινίας Memoirs of a Geisha 

Ζανγκ, Ζιγί
Μαίρη Σέλλεϋ

Η **Μαίρυ Ουόλλστονκραφτ Γκόντγουιν-Σέλλεϋ** (αγγλ. *Mary Wollstonecraft Shelley, née Godwin*, Λονδίνο, 30 Αυγούστου 1797 - 1 Φεβρουαρίου 1851) ήταν Αγγλίδα συγγραφέας και σύζυγος του ρομαντικού ποιητή Πέρσυ Σέλλεϋ, γνωστή για το μυθιστόρημά της *[[Φρανκενστάιν ή ο Σύγχρονος Προμηθέας|Φράνκενσταϊν ή ο Σύγχρονος Προμηθέας]]*.

## Βιογραφία
Η *Μαίρυ Ουόλλστονκραφτ Γκόντγουιν* γεννήθηκε στο Σόμερς Τάουν του Λονδίνου το 1797 και ήταν το μοναδικό παιδί του πολιτικού φιλοσόφου Ουίλλιαμ Γκόντγουιν και της φεμινίστριας συγγραφέως Μαίρυ Ουόλλστονκραφτ.  

Η μητέρα της απεβίωσε 11 μέρες μετά τη γέννηση της. Την ανατροφή της ανέλαβε ο πατέρας της. Η Μαίρυ έλαβε μια εξαιρετική εκπαίδευση, η οποία ήταν πολύ ευρεία και ριζοσπαστική για την εποχή της. Ο πατέρας της, όταν η ίδια ήταν 15 ετών, την περιέγραψε ως τολμηρή, αποφασιστική και με "*κοφτερό*" μυαλό.  

Το 1812, ο Γκόντγουιν την έστειλε να μείνει σε ένα σπίτι φίλων, των Μπάξτερ, στην Σκωτία. Εκεί γνώρισε και ερωτεύτηκε τον ποιητή Πέρσυ Μπυς Σέλλεϋ, ο οποίος την απήγαγε το 1814 στην Ελβετία. Παντρεύτηκαν μετά το θάνατο της γυναίκας του Σέλλεϋ, Χάριετ Ουέστμπρουκ. Απέκτησαν 4 παιδιά εκ των οποίων τα τρία πέθαναν σε πολύ μικρή ηλικία.  

Το 1816 κατά τη διάρκεια ταξιδιού με τον Σέλλεϋ και ενώ φιλοξενούνταν στη βίλλα του ποιητή Λόρδου Μπάυρον στην Λίμνη της Γενεύης, ξεκίνησε να γράφει το μυθιστόρημα *[[Φρανκενστάιν ή ο Σύγχρονος Προμηθέας|Φράνκενσταϊν ή ο Σύγχρονος Προμηθέας]]*. Το έργο ολοκληρώθηκε το 1817 και εκδόθηκε το 1818. Μετά το θάνατο του συζύγου το 1822 της αφοσιώθηκε στη συγγραφή. 

## Κυριότερα έργα
* *[[Φρανκενστάιν ή ο Σύγχρονος Προμηθέας|Φράνκενσταϊν ή ο Σύγχρονος Προμηθέας]]* (*Frankenstein: or, The Modern Prometheus*), 1818
* *Η Βαλπέργκα* (*Valperga*), 1823
* *Ο τελευταίος άνθρωπος*, (*The Last Man*), 1826
* *Φώκνερ* (*Falkner*), 1837
* *Ημερολόγιο ενός ταξιδιού έξι εβδομάδων* (*Journal of a Six Weeks’ Tour*), 1814, για ένα ταξίδι με τον Σέλλεϋ.

## Οικογένεια
Απέκτησε τέσσερα παιδιά με τον Πέρσυ Σέλλεϋ: 

* κόρη (1815).
* Ουίλλιαμ (1816 - 1819).
* Κλάρα Εβερίνα (1817 - 1818).
* Πέρσυ Φλόρενς (1819 - 1889, βαρονέτος, σερίφης του Σάσσεξ.

## Παραπομπές


## Εξωτερικοί σύνδεσμοι

* Βιογραφία της Μαίρυ Σέλλεϋ
* Άρθρο του Πανεπιστημίου Brandeis για τη ζωή και το έργο της Μαίρυ Σέλλεϋ
* Βιογραφία

Κατηγορία:Άγγλοι μυθιστοριογράφοι
Κατηγορία:Άγγλοι διηγηματογράφοι
Κατηγορία:Άγγλοι θεατρικοί συγγραφείς
Κατηγορία:Άγγλοι δοκιμιογράφοι
Αντίδραση οξέος-βάσης

Μία **αντίδραση οξέος-βάσης** είναι μία χημική αντίδραση ανάμεσα σε ένα οξύ και μια βάση.

## Θεωρίες για τις αντιδράσεις οξέος-βάσης

### Ο ορισμός του Λαβουαζιέ
Ο πρώτος επιστημονικός ορισμός για τις αντιδράσεις οξέος-βάσης δόθηκε από τον Γάλλο χημικό Αντουάν Λαβουαζιέ *(Antoine Lavoisier)*. Ο Λαβουαζιέ όρισε τα οξέα ως τις χημικές ουσίες που περιέχουν οξυγόνο, οπότε οι αντιδράσεις οξέος-βάσης αποτελούν αντιδράσεις ανταλλαγής οξυγόνου. Ο Λαβουαζιέ βασίστηκε στις γνώσεις του για τις χημικές ενώσεις που περιέχουν κεντρικά άτομα με μεγάλο αριθμό οξείδωσης γύρω από τα οποία συνδέονται άτομα οξυγόνου (όπως είναι το νιτρικό (HNO<sub>3</sub>) και το θειικό οξύ (H<sub>2</sub>SO<sub>4</sub>). Είναι χαρακτηριστικό ότι η ονομασία *οξυγόνο*, την οποίο ο ίδιος ο Λαβουαζιέ έδωσε, σημαίνει *δημιουργός οξέος* (οξύ+γόνο). Στις μέρες μας ένας τέτοιος ορισμός θεωρείται ελλιπής, καθώς γνωρίζουμε την ύπαρξη ουσιών που συμπεριφέρονται ως οξέα, χωρίς να διαθέτουν άτομα οξυγόνου, όπως είναι, για παράδειγμα, το Υδροχλώριο (HCl).

Ο ορισμός του Λαβουαζιέ απορρίφθηκε το 1810, όταν επιβεβαιώθηκε από τον Σερ Χάμφρυ Ντέιβι η απουσία ατόμων οξυγόνου στα μόρια των υδρογονούχων οξέων.

### Ο ορισμός του Αρρένιους

Το 1887 ο Σβάντε Αρρένιους, για να περιγράψει τις αντιδράσεις οξέος-βάσης, αναφέρθηκε στη διάλυση του νερού:

:2H2Ο ↔ H3O+ + OH-

Έτσι μια ουσία που σε υδάτινο περιβάλλον προκαλεί αύξηση των οξωνίων (H3O+) και μείωση των υδροξυλίων (OH<sup>-</sup>) είναι ένα *οξύ*. Αντίστοιχα, μια ουσία που προκαλεί τις αντίθετες μεταβολές ονομάζεται *βάση*.

Συνεπώς, κατά τον Αρρένιους οι αντιδράσεις οξέος-βάσης είναι αντιδράσεις που πραγματοποιούνται σε υδάτινο περιβάλλον και στις οποίες μεταβάλλεται η συγκέντρωση H3O+ και OH-.

### Ο ορισμός των Μπρόνστεντ-Λόρι

Ο ορισμός των Μπρόνστεντ-Λόρι δόθηκε το 1923 από τον Γιοχάνες Νίκολαους Μπρόνστεντ *(Johannes Nicolaus Brønsted)* και τον Μάρτιν Λόρι *(Martin Lowry)*, οι οποίοι εργάστηκαν πάνω στο θέμα ανεξάρτητα ο ένας από τον άλλο. Σύμφωνα με αυτούς, οι αντιδράσεις οξέος-βάσης είναι αντιδράσεις ανταλλαγής πρωτονίων (H+). Με άλλα λόγια ένα οξύ χαρακτηρίζεται από τη δυνατότητα να δώσει πρωτόνια σε μια άλλη ουσία, ενώ αντίστοιχα μία βάση χαρακτηρίζεται από τη δυνατότητα να τα δεχτεί. Το συγκεκριμένο ζεύγος χημικών ουσιών (οξύ-βάση) ονομάζεται *συζυγές ζεύγος*.

### Ο ορισμός του Λιούις

Την ίδια χρονιά με τους Μπρόνστεντ και Λόρι, ο Γκίλμπερτ Λιούις *(Gilbert Lewis)* περιγράφει την αλληλεπίδραση ανάμεσα σε ένα οξύ και μία βάση ως μια διαδικασία ανταλλαγής ηλεκτρονίων.

### Μία σύνοψη

Στον παρακάτω πίνακα φαίνεται μια σύνοψη των ορισμών που έδωσαν οι Αρρένιους, Μπρόνστεντ - Λόρι και Λιούις για τις αντιδράσεις οξέος-βάσης.
 

Κατηγορία:Είδη χημικών αντιδράσεων
Πατριάρχης Αλεξανδρείας Φώτιος

Ο **Φώτιος** (κατά κόσμον *Γεώργιος Πέρογλου*, 1853 - 4 Σεπτεμβρίου 1925) ήταν ο πρώτος Πατριάρχης Αλεξάνδρειας του εικοστού αιώνα.

Γεννήθηκε στην Τήνο το 1853. Εξελέγη το 1900 μετά τον θάνατο του προκατόχου του, Σωφρονίου Δ΄. Κατά τη διάρκεια της Πατριαρχείας του, διακρίθηκε για τα πατριωτικά του αισθήματα, ενώ ενίσχυσε παντοιοτρόπως τον Μακεδονικό Αγώνα.

Επί των ημερών του ανέκυψε το ημερολογιακό ζήτημα, το ζήτημα δηλαδή της διόρθωσης του ημερολογίου από το ιουλιανό στο γρηγοριανό. Στο θέμα αυτό ετάχθη εξαρχής αναφανδόν κατά της αλλαγής του ημερολογίου. Σε επιστολή του προς τον Αρχιεπίσκοπο Αθηνών Χρυσόστομο Α΄ ανέφερε ότι η Εκκλησία Αλεξανδρείας «*ουδεμίαν ουδαμώς έβλεπεν ανάγκην, αλλ' ουδ' απλώς περιστάσεων συνθήκην ή φοράν επιβάλλουσαν την διόρθωσιν του εν χρήσει της Ορθοδόξου Εκκλησίας ημερολογίου*», συνδέοντας την αλλαγή με δογματικά θέματα. Τελικά το Πατριαρχείο Αλεξανδρείας δέχθηκε την αλλαγή από την 1ης Οκτωβρίου 1928, επί των ημερών του διαδόχου του, Μελετίου.

Πέθανε το 1925 στη Ζυρίχη. Σύμφωνα με την επίσημη ιστοσελίδα της Μεγάλης Στοάς της Ελλάδος, υπήρξε μέλος μασονικής στοάς.

## Παραπομπές


Κατηγορία:Πατριάρχες Αλεξανδρείας και πάσης Αφρικής
Χερουβείμ Άννινος

Ο **Χερουβείμ Άννινος** ήταν Μητροπολίτης Παροναξίας κατά τη δεκαετία 1935-1945.

Καταγόταν από το Ληξούρι της Κεφαλλονιάς και γεννήθηκε το 1890. Μεγάλωσε στην Πάτρα και υπήρξε συμμαθητής του Παναγιώτη Κανελλόπουλου. Υπήρξε διάκος του μητροπολιτικού ναού της Ευαγγελιστρίας στην Πάτρα, ενώ όταν σπούδαζε θεολογία στην Αθήνα υπήρξε διάκος στον ναό του Αγίου Κωνσταντίνου. Όσο ήταν μητροπολίτης, η Ιερά Μητρόπολις Παροναξίας ενώθηκε με τη Θήρα υπό την ονομασία «Παροναξίας καί Θήρας». Το 1945 μετατέθηκε στη Μητρόπολη Τρίκκης και Σταγών. Πέθανε στις 8 Μαρτίου 1952 στα Τρίκαλα.

Σύμφωνα με την επίσημη ιστοσελίδα της Μεγάλης Στοάς της Ελλάδος, υπήρξε μέλος της μασονικής στοάς «Δελφοί».

## Παραπομπές


## Πηγές
*Ιερά Μητρόπολις Παροναξίας

Κατηγορία:Μητροπολίτες Παροναξίας
Κατηγορία:Μητροπολίτες Τρίκκης και Σταγών
Κατηγορία:Έλληνες ελευθεροτέκτονες